পাঞ্জাব, পাকিস্তান
পাঞ্জাব (پنجاب) পাকিস্তানের একটি প্রদেশ যা দেশটির উত্তর-পূর্ব অংশে অবস্থিত। এটি আদিতে ঐতিহাসিক পাঞ্জাব অঞ্চলের অংশ ছিল; ঐ অঞ্চলের পশ্চিম অংশ নিয়ে বর্তমান পাকিস্তানি প্রদেশটি গঠিত হয়েছে। এর আয়তন ২,০৫,৩৪৪ বর্গকিলোমিটার। এর পূর্বে ভারত, পশ্চিমে পাকিস্তানের বেলুচিস্তান ও খাইবার পাখতুনখোয়া প্রদেশ, দক্ষিণে সিন্ধ প্রদেশ। পাঞ্জাব প্রদেশটি ইসলামাবাদ রাজধানী অঞ্চলকে ঘিরে রেখেছে।
রাজপথ
রাজপথ হল আড়ম্বরপূর্ণ বৃক্ষরাশি ঘেরা একটি প্রশস্ত পথ যা ভারতের রাজধানী নতুন দিল্লি দিল্লিতে অবস্থিত। পথটি রাইসিনা হিলে অবস্থিত রাষ্ট্রপতি ভবন থেকে বিজয় চক এবং ইন্ডিয়া গেট থেকে ধ্যান চাঁদ জাতীয় স্টেডিয়াম পর্যন্ত বিস্তৃত। পথটির উভয় দিকই বিশাল বনভূমি, খাল এবং বৃক্ষরাশি দ্বারা পরিবেষ্টিত। এটিকে ভারতের একটি গুরুত্বপূর্ণ পথ হিসাবে বিবেচনা করা হয় যেখানে ২৬ জানুয়ারি ভারতের প্রজাতন্ত্র দিবসের বার্ষিক কুচকাওয়াজ হয়ে থাকে।